Ratni fotoreporteri-opasna profesija
Ratni izveštači se često nalaze u opasnim situacijama i, neizbežno, neki od njih ginu obavljajući svoj posao
„Restrepa“, je film o četi američkih vojnika u smrtonosnoj Dolini Korengal u Avganistanu. Sniman otprilike godinu dana, dokumentarac je ove godine nominovan za nagradu Filmske akademije. Korežiser Tim Heterington je u februaru objasnio da je želeo da poveže ljude sa ratom. „ Heterington je u aprilu poginuo u Libiji. Njegov kolega i korežiser filma „Restrepo“, Sebastijan Junger, kaže da ga je Heteringtonova smrt šokirala, ali dodaje da i on lično prihvata opasnost. Direktor fotoslužbe agencije „Asošijeted pres“, Santjago Lajon, saglasan je da je ratno izveštavanje gubitak vremena, ako je lišeno verovanja da doprinosi slobodnom društvu. Ipak, on smatra da neki novinari mogu imati i druge motive. To – prema Lajonu – izaziva ushićenje i porast adrenalina kod fotoreportera koji traže uzbuđenje. Fotoreporteri su očevici bitaka od 1850-ih, kada su tokom Krimskog rata doneli svoje foto laboratorije na ratište. Ovo je snimak iz američkog Građanskog rata Metjua Brejdija, pionira američke ratne fotografije. Pokretne slike su ovekovečile Prvi svetski rat, a današnja kompaktna oprema omogućuje fotoreporterima da rade rame uz rame sa vojnicima koji pucaju. Grafičke slike teško da dovode do kraja rata. Ali Lajon objašnjava da one mogu da doprinesu okretanju javnog mnjenja protiv rata, što su pojedini istorijski snimci i učinili tokom američkog rata u Vijetnamu. Junger kaže da opisivanje vatrenog okršaja nije teško. On smatra da je to uvrnuta vrsta fudbalske utakmice sa puškama, dramom i svojom logikom – ubij ih, pre nego što oni ubiju tebe. Teškoća je, kako kaže, opisati moralne nijanse. Junger se priseća nečega što mu je rekao jedan američki ratni veteran. Junger ističe da same slike ne mogu u potpunosti da opišu borbu, tako da je on kao dodatak svom dokumentarnom filmu napisao i knjigu „Rat“. Santjago Lajon je saglasan. On kaže da reči dodaju fotografiji nijanse i obrnuto. A da li kamerom ili perom, ratni izveštači rizikuju život da bi ispričali priču o ratu.